Bart Jan Bok
Store norske leksikon,Realfag,Astronomi,Astronomi,Personer innen astronomi
Bart Jan Bok var en nederlandsk-amerikansk astronom som særlig jobbet med kartlegging av Melkeveien.
Bok var professor ved Harvard-observatoriet i 1939–1956, professor i Canberra og direktør for Mount Stromlo-observatoriet i Australia i 1956–1966, og deretter professor ved statsuniversitetet i Arizona og direktør for Steward-observatoriet i Tucson i 1966–1970.Bok er særlig kjent for sine undersøkelser av Melkeveiens struktur og dynamikk, samt interstellart stoff og stjernedannende områder. På 1930-tallet oppdaget han det som i dag kalles Bok-kuler, som er små, tette og runde eksempler på mørke tåker.På 1950-tallet foretok Bok en banebrytende kartlegging av Melkeveien i radiobølgelengder sammen med Jan Hendrik Oort og andre.Han skrev den populærvitenskapelige boken The Milky Way (1941) sammen med sin kone, Priscilla Fairfield Bok (1896–1975). Les mer i Store norske leksikon Melkeveien galakse